Paterna organitza un concurs perquè els veïns voten el disseny de la falla municipal
25/05/2017

# Paterna organitza un concurs perquè els veïns voten el disseny de la falla municipal

[![Paterna organitza un concurs perquè els veïns voten el disseny de la falla municipal](/images/noticias/2017/05/concurso-falla.jpg)](/images/noticias/2017/05/concurso-falla.jpg)

25.05.2017

Les votacions es realitzaran a través del Facebook municipal de ViuPaterna fins a dijous que ve 1 de juny

L'Ajuntament de Paterna, amb la col•laboració de la Junta Local Fallera, ha obert un concurs públic perquè siguen els veïns i veïnes els encarregats de triar les escultures falleres que presidiran la plaça de l'Ajuntament durant les pròximes falles 2018.

A través d'una campanya en el facebook municipal de ViuPaterna, els paterneros podran triar, a través dels botons "me gusta" i "me encanta" amb el que compte la xarxa social, el disseny tant del monument de la falla infantil com el de la falla major.

La Tinent-Alcalde Eva Pérez ha agraït públicament la col•laboració i suport de la Junta Local Fallera en esta iniciativa i ha explicat que "la falla municipal representa a tots els paterneros i paterneras i per això volíem que foren ells els que triaren els dissenys de les falles de l'any que ve, promovent una major participació de la ciutadania en les fetses”.

Quant a les eleccions proposades, l'artista faller José Campillo ha sigut l'encarregat de dissenyar els esbossos de la falla infantil. El primer titulat "El Mago de Oz", recrea el món de Dorothy i els seus inseparables companys a la cerca del Gran Mag, i el segon monument està basat en les aventures dels protagonistes de la pel•lícula infantil "Madagascar".

Quant a la falla major, els artistes fallers David i Paco junt amb Pau Jota Carrascosa, encarregat del disseny 3D, han presentat la "Batfalla", en la que es representen els personatges principals dels còmics de Batman i "El soldadito de plomo", un disseny inspirat en el conegut conte del danés Hans Christian Andersen

El termini per a votar les diferents opcions finalitzarà el pròxim 1 de juny i els resultats es comunicaran les xarxes socials i en la pàgina web de l'Ajuntament.